gl es gl ca gl gl gl es gl gl gl en es gl gl en gl gl gl gl gl gl gl gl gl gl gl gl pt gl gl gl gl es et gl es gl gl gl gl gl gl gl gl gl gl en gl gl gl gl es
Exposicións Actuais – Blog Museo Liste
de aires, doenzas e feridas
Investigación e creación artística de Nuria Ferreiro arredor da etnomedicina e do patrimonio inmaterial galego, que é a esencia dun pobo á par que o seu elo máis fráxil.
A artista establece con esta exposición unha realción directa entre distintos campos de coñecemento como o son a etnografía, a antropoloxía e a arte contemporánea.
Os resultados artísticos sitúanse no ámbito da instalación e os materiais empregados, ademais de ser na súa maioría elementos cotiás que se empregan xunto coas verbas, funcionan como un nexo común entre as distintas obras.
Autor video: Alejandro José Ramos Domínguez
A imposibilidade  de ofrecer unha historia completa da tecnoloxía pola súa amplitude e complexidade, tornou imprescindible realizar unha escolma de pezas que mostraran unha evidente evolución.
Así, os ámbitos representados obedecen a cinco categorías simbolizadas por senlleiras pezas que os identifican:
O doméstico: a numerosa produción de enxoval que o caracteriza fixo necesario elixir un tipo de pezas que, neste caso, limitouse a batedoras, picadoras e reladores.
A oficina: a importancia do auxe do traballo administrativo que supuxo un fito na incorporación da muller ao traballo asalariado, determinou a elección das máquinas de escribir amais das outras pezas exhibidas.
Os medios de comunicación: o teléfono, a radio e a televisión simbolizan a auténtica revolución que produciu a súa aparición na sociedade mudando hábitos e formas de relacionarse e converténdose, tamén, en elementos de entretementos e non só comunicativos. Exemplifican perfectamente o estreito vencello entre ciencia, técnica e tecnoloxía nunha frutífera simbiose para a humanidade.
O ocio: a música, o xeito de consumila, mudou no momento en que xorden gramófonos, gramolas, tocadiscos pero tamén as radios, medio de difusión e comunicación que se converte co advenimento das radiofórmulas e das radionovelas nun elemento de esparcemento para todas as franxas de idade.
A arte: representada pola fotografía e os aparellos que acompañaron ao ser humano no seu devezo por conxelar o tempo: as cámaras fotográficas e a súa evolución.
Do Paínzo ao millo: os mil grans
Esta mostra temporal, en exhibición dende o 15 de febreiro deste ano na sala didáctica “O devir das estacións”, contén preto de 50 pezas  que nos invitan a  coñecer unha parte da historia alimentaria de Galicia  a través dun cereal: o millo.
A exposición divídese en varios bloques que abranguen aspectos como a orixe e historia da planta; as variedades e os distintos nomes que recibe; os seus usos culturais.
O proceso dende a colleita á debulla e ao seualmacenaxe, sen esquecer a loita do agricultor na defensa do seu traballo a través dos espantallos; e curiosidades como a súa relación con enfermidades como o mal da rosa ou pelagra.A maior parte das pezas expostas pertencen ao artesán cesteiro Rubén Berto Covelo que aportou tamén o seu traballo de campo, que constitúe un valiosísimo documento, con gravacións de entrevistas realizadas a persoas que aínda, hai pouco tempo, tecían coa folla do millo.
Copyright © 2022 Blog Museo Liste - Infosat Telecomunicaciones S.L.